পরিবেশ নিয়ে দীর্ঘ আন্দোলনের পর ২০০৪ সালে নোবেল শান্তি পুরস্কার পান কিনিয়ার লড়াকু নারী ওয়াঙ্গারি মাথাই। তখন কেকাশানের বয়স মাত্র চার বছর। কস্মিনকালেও দেখা হয়নি এই ছোট্ট বাঙালি মেয়েটার সঙ্গে ওয়াঙ্গারির। তবু একটা বীজ ওয়াঙ্গারি বুনে রেখে গেছেন তাঁর কাজ দিয়ে। গাছ লাগিয়ে দুনিয়ার দূষণ রোখার যে সংগ্রাম শুরু করেছিলেন নাইরোবির এই বিপ্লবী, সেই একই কাজে অনুপ্রাণিত হয়েছে এই ছোট্ট বাঙালি চারা গাছটি। ৫ জুন বিশ্ব পরিবেশ দিবসেই জন্ম কেকাশানের।